**Naziv dokumenta:**

Program za mlade Grada Labina : prepoznavanje i rangiranje ključnih problema u zajednici

**Područje djelovanja za mlade:**

Zdravlje i sport (blagostanje)

**Svrha dokumenta:**

Prepoznati i rangirati ključne probleme u području, priprema za rad u radnim skupinama.

**Opći cilj djelovanja za mlade u području zdravlja i sporta:**

Poboljšanje pristupa i punog sudjelovanja mladih u društvu!

**Ciljevi djelovanja za mlade:**

1. **Poticanje zdravih životnih stilova mladih i bavljenje tjelesnim aktivnostima, sportskim aktivnostima**;
2. **Suradnja među stručnjacima koji rade s mladima, zdravstvenih, sportskih i obrazovnih organizacija,** radi sprečavanja problema pretilosti, ozljeđivanja, ovisnosti i zlouporabe droga, očuvanje mentalnog i seksualnog zdravlja.

**Izazovi:**

Zdravlje mladih je u opasnosti zbog stresa, loše prehrane, nedostatka tjelesne aktivnosti, spolnih odnosa bez zaštite, konzumiranja duhana, alkohola i droga. Sport, osim što ima zdravstvenu dimenziju, ima i snažnu obrazovnu (društvenu) ulogu (senzibilizacija na nenasilno ponašanje, kultura zdravih stilova života, stjecanje vještina za rad u timu, stjecanje drugih vještina, poput organizacijskih i dr.)

**Ključni dionici:**

1. **Javne ustanove u zdravstvu, bez obzira na osnivača** (privatno, državno, JL/PS): bolnice, domovi zdravlja, centri za rehabilitaciju, lječilišta i sl., zavodi i instituti za unaprjeđenje zdravlja, odjeli za prevenciju i liječenje bolesti za mlade, npr. odjel za prevenciju i liječenje ovisnosti ili nastavni zavod za javno zdravstvo (timovi preventivne medicine za srednjoškolce i studente, savjetovališta za mlade (ginekološko, psihološko i sl.), ljekarne, ustanove koje provode organiziranu prehranu učenika i studenata te zaposlenika („menze“) i sl. te sve odgojno obrazovne organizacije (škole, vrtići)
2. **Organizacije civilnog društva koje unaprjeđuju zdrave stilove života:** sportski klubovi i druge organizacije za sport i sportsku rekreaciju; sportski savezi, Hrvatski olimpijski odbor i dr.; organizacije civilnog društva koje daju potporu mladima u promociji zdravih stilova života (planinarska društva, izviđači, udruge koje se bave alternativnim stilovima života (tečaji joge, zdrava prehrana i sl.), organizacije koje unaprjeđuju život mladih koji imaju zdravstvene i druge razvojne teškoće i dr.; organizacije civilnog društva koje daju potporu u liječenju bolesti ovisnosti, poremećaja prehrane i sl. te poremećaja u ponašanju (nasilnog i dr.); odgojno-obrazovne ustanove i druge organizacije koje u okviru svoje osnovne djelatnosti imaju aktivnosti kojima se promiču zdravi stilovi života - školska sportska društva, sveučilišni sportski savezi i sl.
3. **Druge organizacije i modeli koji promiču zdrave stilove života kroz razne projekte, akcije ili aktivnosti**, npr. Projekt “Mreža zdravih gradova”, Akcija “Gradovi i općine prijatelji djece”, razni kampovi (sportski i dr.).

**Kako?:**

1. **međusektorskom suradnjom kontinuiranim dijalogom**; promicanjem mogućnosti usavršavanja osoba koji se bave mladima i voditeljima organizacija mladih s ciljem unaprjeđenja zdravlja
2. **aktivnim uključivanjem mladih u donošenje odluka na svim razinama**, npr. konzultacijama s mladima o svim odlukama, suradničkim učenjem, programima i aktivnostima “mladih za mlade” – uključiti mlade u politiku zdravlja, a naročito sporta
3. **prilagoditi informacije o zdravlju i aktivnostima koje unaprjeđuju zdravlje mladima**, posebno vezano uz vrijednosti sporta kao aktivnosti koja unaprjeđuje zdravlje i društveno uključivanje mladih, osobito kao odgojno obrazovnu aktivnost: poticati zdravstveno obrazovanje među vršnjacima u školama i među organizacijama mladih.

**Vidljivi problemi (prednosti)/ mogućnosti**:

|  |  |  |
| --- | --- | --- |
| **Problemi/prednosti** | **Mogućnosti** | **Ključni dionici** |
| 1. program Labin - Zdravi grad: više kontinuiranih aktivnosti od 1996., međusektorska suradnja (Gradsko vijeće mladih; savjetovalište, prevencija rane konzumacije alkohola i drugi zdravstveni programi), povezanost “gradskih” programa kroz rad Vijeća za komunalnu prevenciju - Stručni tim za mlade i suradnju različitih dionika, rješava sustavno probleme (intervencije i prevencije), no uz minimalno uključivanje sportskih organizacija koje predstavljaju dobru već postojeću infrastrukturu (orijentirano na djecu i mlade u obrazovnom sustavu)
2. preventivni program srednje škole (prevencija rizičnog ponašanja mladih), ”Koracima prijateljstva do smanjivanja vršnjačkog nasilja” uz suradnju civilnog sektora, no ne dovoljno sa sportskim organizacijama
3. *...problematika narušavanja javnog reda i mira, otvoreno puno ugostiteljskih objekata na relativno malom prostoru, povezano uz konzumaciju alkohola, sve veći broj osoba mlađe životne dobi konzumira alkohol.. na otvorenom prostoru, udio alkohola kao uzrok u prometnim nesrećama je iznad prosjeka RH,.. osim pijančevanja problematika oštećivanja imovine i asocijalno ponašanje omladine* (Vijeće za komunalnu prevenciju)...
4. veliki broj sportskih organizacija - 40 u Registru udruga, 32 se financira na prijedlog Savez sportova Grada Labina - velika snaga! Problemi sportske infrastrukture!
5. dobra kadrovska (stručna) savjetodavna infrastruktura (stručni suradnici u obrazovnim ustanovama i suradnici Labin – zdravog grad, Centar za mlade Regionalnog Info centra za mlade) – povezati sa sportom, sport nedovoljno integriran i usmjeren na mlade (15 do 30), kao slobodna aktivnost i sportska rekreacija
6. iako postoji volonterski centar, volonterski rad nije priznat (ne izdaju se potvrde, mali broj volontera u udrugama) -volontiranje u zajednici je faktor blagostanja!
7. osim, srednje škole i 1 udruge - na razini Grada se ne koriste sredstva iz EU fondova i programa za promicanje zdravlja (i sporta)
8. nedovoljno zdravstvenih programa za mlade nakon srednje škole – neuključeni mladi studenti, nezaposleni (NEET), samci, mlade obitelji)
 | * u okviru dobre postojeće infrastrukture Labin – zdravi grad: uključiti i mlade izvan obrazovnog sustava - osim djece i mladih iz osnovne i srednje škole uključiti i mjere za studente, nezaposlene, mlade obitelji, samce
* ponoviti izradu “slike zdravlja Labina”, prioritetna skupina – mladi, s posebnim naglaskom na rizične skupine mladih (definirati rizične skupine), u tu svrhu evaluirati i objediniti programe prevencije rizičnog ponašanja na razini grada u jedinstveni program (jasno definirati pokazatelje uspješnosti) uz uključivanje mladih u evaluaciju (alternativno izvješće mladih) - jasno definirati univerzalnu, selektivnu i indiciranu prevenciju za sve skupine mladih!
* u koordinaciju aktivnije uključiti i sportski sektor, veliki potencijal, jačati svijest o važnosti bavljenja fizičkom aktivnostima kao faktora zdravlja, važna uloga u radu s mladima
* umrežavanje sportskih organizacija, kao i drugih organizacija civilnog društva čija je djelatnost zdravlje (provode aktivnosti kojim se unaprjeđuje zdravlje) radi provedbe zajedničkih programa za unaprjeđenje zdravlja mladih
* poticanje provedbe preventivnih programa za mlade u okviru rada sportskih organizacija, edukacija djelatnika za rad s mladima (odgojno-obrazovna i zdravstvena funkcija sportskih aktivnosti)

- korištenje EU fondova i programa radi provedbe zdravstvenih i preventivnih programa u sportskim organizacijama- vrednovanje i jačanje volonterskog rada kao faktora blagostanja (solidarnost i društvena kohezija su faktori zdravlja) - koristiti postojeće resurse za međunarodne volonterske i sportske kampove  | 1., 2., 3., 4. |

|  |  |  |
| --- | --- | --- |
| **Što?** Konkretni problemi u području **zdravlja (blagostanja i sporta)**, istaknite probleme iz Vaše perspektive: | **Kako? Mogućnosti?** Vaši prijedlozi za rješavanje problema:  | **Tko? Dionici – tko mora biti uključen?** |
| U unaprjeđenju ovog područja mogu sudjelovati svi dionici, dijalogom i suradnjom, zajedničkim programima i aktivnostima koji stvaraju Više mogućnosti za mlade. Vi predstavljate osobu/organizaciju? (Kontakti: ime i prezime, telefon, e-mail adresa)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |